På trods af et gyldent år med Champions League-deltagelse, er AaB Sport alligevel nødt til at vinke farvel til godt en fjerdedel af deres medarbejdere i administrationen. Det er blandt andet medarbejdere fra konferencedelen, økonomiafdelingen og marketing, som AaB siger farvel til. - Det er en kombination af en ændret struktur og at vore samarbejdspartnere i form af sponsorer og fans er lidt usikre. Derfor prøver vi at være ude i god tid i forhold til at gå en usikker fremtid i møde, siger administrerende direktør Poul Sørensen til tv2nord.dk. Der er nu godt 45 medarbejdere i administrationen.

Referat:
AaB Sport A/S har igennem det seneste halve år taget konsekvensen af den altoverskyggende finanskrise og sagt farvel til i alt 15 medarbejdere.